לאנה לונגבירד

**לאנה לונגבירד** (באנגלית: **Lana Longbeard**) היא סדרת הנפשה קנדית, שנוצרה על ידי טוני מיטשל ואנדרו פאוור בהפקת Zephyr Studios בשיתוף עם Copernicus Studios. הסדרה שודרה לראשונה ב-CBC Gem ב-20 בדצמבר 2024 וב-Family Channel ב-12 בינואר 2025, והיא החלה להיות משודרת בקרטון נטוורק בבריטניה ב-3 בנובמבר 2025. בקרטון נטוורק באירופה באירופה, המזרח התיכון ואפריקה ב-8 בנובמבר 2025 והסדרה עלתה גם לשירות הסטרימינג "HBO Max" ב-10 בנובמבר 2025 (באירופה). בישראל הסדרה שודרה לראשונה ב-3 בנובמבר 2025 בערוץ הילדים בדיבוב עברי.

הסדרה עלתה לשירות הסטרימינג "HBO Max" עם השקתו בישראל ב-13 בינואר 2026, בלי דיבוב/תרגום לעברית.

## תקציר העלילה
לאנה לונגבירד היא יורשת בת 11 לספינת ההרפתקאות ווינד־ברייקר הגדולה. יחד עם אביה הקפטן וצוות צבעוני ומצחיק, היא מפליגה בין עשרת הממדים, מגלה עולמות חדשים, מסתבכת בהרפתקאות קסומות - ותמיד לומדת מה המשמעות של להיות קפטנית אמיתית.

## דמויות
* **לאנה לונגבירד** (**Lana Longbeard**) - ילדה בת 11 שמפליגה בין ממדים ביחד עם אבא שלה והחברים.
* **הלמט הוגו** (**Helmet Hugo**) - כשצוות הסיפון מתמודד מול יריב קשוח, הם משגרים תרתי משמע את הוגו, כדור אנושי עם קסדה ועבר מסתורי.
* **גרטה** (**Greta**) - ברברית עם נשמה של אמנית, גרטה מבצעת את כל התיקונים והתחזוקה של הספינה.
* **ד"ר צ'ופוב** (**Dr. Chopov**) - ציקלופ סגול וחלק מצוות הסיפון.
* **אנדר** (**Andar**) - קפטן הסיפון ואבא של לאנה.
* **בוריאס** (**Boreas**) - חלק מצוות הסיפון.

## מדבבים
הדיבוב העברי בוים על ידי טליה ברקאי, והופק על ידי תומר קאופמן, טוני ברמן ואופק בר עוז.

בנוסף, השתתפו בדיבוב העברי גם: מתי אטלס, מייה קדוש וטליה ברקאי.

## שידור

## פרקים
### עונה 1

## הפקה והפצה
בפברואר 2014, טוני מיטשל התחיל לעבוד על הסדרה, כפי שציין בפוסט שהעלה ברשתות החברתיות. מאוחר יותר דווח שהוא, יחד עם אנדרו פאוור ודילן אדוארד, יצרו את הסדרה.

ביוני 2021 נודע ש־Zephyr Animation וההפקות לילדים של APC, חתמו על חוזה פיתוח משותף עם Super RTL שבגרמניה. לפי החוזה, שתי החברות יפתחו יחד את הסדרה, שמיועדת לילדים בגילאי 6–9. באותה תקופה, ג'סיקה בורוטסקי הייתה במאית הסדרה, ודייוויד סאוארוויין ופול ריג היו המפיקים. עם זאת, מאוחר יותר הודיעו שהבימוי יועבר לפרנז קירשנר והפיתוח לסדרה יבוצע על ידי בלג'יט ראי.

בספטמבר 2022 "Animation Magazine" דיווח ש-Zephyr Animation משלימה את המימון לסדרה, סדרת האנימציה הדו-ממדית הראשונה שלה, בשיתוף הפקה עם Copernicus Studios, ושההפקה תתחיל לפני סוף 2022, תוך כדי שכבר סוכמו זכויות השידור הראשונות. בהתחלה הודיעו שהסדרה תתחיל בהפקה ב-2021, אך מאוחר יותר, בפסטיבל סרטי האנימציה הבין-לאומי אנסי ביוני 2023, הודיעה APC Kids שההפקה החלה לאחרונה.

ביוני 2023 הודיעו ש-Zephyr Animation מכרה לראשונה את זכויות השידור של הסדרה לחברת ההפקה "האחים וורנר", ל-Super RTL באירופה, ל-Gulli בצרפת ול-CBC בקנדה, בעוד ש-APC Kids המשיכה להחזיק בזכויות ההפצה העולמיות של הסדרה.

באפריל 2024 הודיעו שהסדרה נהנית מהתמיכה של קרן "CMF-Shaw Rocket", שתומכת בסדרות אנימציה. למעשה, הסדרה קיבלה מימון ממנה כבר בשנת 2021. באוקטובר 2024 פורסם מדריך TV Kids 2024/2025 של World Screen, שבו מנכ"ל APC Kids, ליאונל מרטי, אמר שהם "נרגשים להשיק" את הסדרה ב-MIPCOM וב-MIPJunior. הודיעו שהסדרה הוזמנה לעונה ראשונה שתכלול 52 פרקים.

במקור, הסדרה הייתה מתוכננת לצאת בשנת 2023, אך זה לא קרה. הסדרה שודרה לראשונה ב-CBC Gem ב-20 בדצמבר 2024 וב-Family Channel ב-12 בינואר 2025. היה גם אפשר לצפות בסדרה בערוץ היוטיוב של CBC Kids. הסדרה מתוכננת להיות משודרת גם ב-RTL Super, Gulli ובפלטפורמה לא מוכרת בבעלות חברת ההפקה "האחים וורנר", במהלך הרבעון הכספי השני של 2025.

לסדרה יצאה גם משחק מחשב בשם "Lana Longbeard and the Golden Stacks", עם שלב הדמו שהתחיל בסוף ינואר 2025.

## קישורים חיצוניים
* 

## הערות שוליים

קטגוריה:תוכניות טלוויזיה באנגלית
קטגוריה:סדרות טלוויזיה קנדיות
קטגוריה:סדרות קומדיה קנדיות
קטגוריה:ערוץ הילדים: תוכניות רכש